Video: Stellenbosch-bylmoorde: Marli sterk aanMarli van Breda. Foto: Facebook Marli van Breda, wat oorleef het nadat haar ouers en broer in hul huis in Stellenbosch vermoor is, sterk goed aan, het The Star Vrydag berig. “Sy word elke dag beter. Sy beweeg haar oë om instruksies te volg,” het André van Breda, haar oom, Donderdag tydens ŉ gedenkdiens in Pretoria gesê. Die Van Breda-gesin is verlede maand in hul huis in die De Zalze-gholflandgoed buite Stellenbosch aangeval. Martin van Breda (55), sy vrou Teresa (54), en hul seun Rudi (22) is in die aanval dood. Marli is ernstig beseer in die aanval en haar jonger broer, Henri (20), het glo ligte beserings opgedoen. Robert Daniels, woordvoerder vir die nooddienste in die Wes-Kaap, het vroeër gesê Marli het ŉ bylwond aan haar kop opgedoen, en haar nekslagaar is gesny. Beeld het Vrydag berig dat André na die roudiens gesê het Henri is baie getraumatiseerd en dat hy baie ondersteuning kry. “Henri se ondersteuningspan, sy regspan, almal ondersteun hom.” Klik hier vir alle vorige berigte oor die saak.